Man tydens rooftog by JHB-hospitaal geskiet‘n Foto van die toneel. Foto: The Legend @medixgauteng / Twitter ŉ Veiligheidswag is Maandagoggend tydens ŉ gewapende roof by die Netcare Linksfield-hospitaal in Johannesburg geskiet en gewond. Volgens lt.kol. Lungelo Dlamini, ŉ Gautengse polisiewoordvoerder, was die veiligheidswag en ŉ kollega besig om geld by die hospitaal op te laai toe hy geskiet is. “Die man was in die ontvangsgebied toe hy deur twee mans op hom geskiet het,” het hy gesê. “Hy is in sy been getref.” Die aanvallers het met ŉ geldboks met ŉ onbekende hoeveelheid kontant van die toneel gevlug. Die polisie het ŉ vuurwapen, waarvan die reeksnommer afgevyl is, buite die hospitaal gevind. Die polisie ondersoek die voorval. Die man is in ŉ stabiele toestand. Niemand is nog in verband met die voorval in hegtenis geneem nie.